Доц. Георги Н. Николов

**Четиринадесетият век в историята на средновековна България**

Курсът има за цел да представи историята на четиринадесетият век – малко позната и малко изследвана в историческите проучвания. Предмет на лекциите са следните по-важни въпроси: Началото на четиринадесетия век в Европейския югоизток: промените във Византийската империя, Унгарското кралство, Сръбското кралство и татарската Златна орда; От сепаратизъм към централизъм: управлението на цар Теодор Светослав и Георги ІІ Тертер; Цар Михаил ІІІ Шишман между Византия и Сърбия: поражението при Велбъжд и неговото значение в историята на югозападните български земи; Дългите управления през ХІV век: цар Иван Александър – голямата личност на столетието; Децентрализацията на Българското царство – българските държави през ХІV в. (Търновско царство, Добруджанско деспотство и Видинско царство; владенията в югозападните български земи); България и западните сили (Римска църква, Унгарско кралство и кръстоносни походи); Природни бедствия и пандемии (чумата от средата на ХІV в. и земетресението от 1354 г.); Етапи на османското завоевание на Балканите; Съдбата на българската аристокрация в края на ХІV и началото на ХV в.